แกนนำพันธมิตรฯ เตรียมแถลงข่าวพุธนี้ - ปัดร่วมชุมนุม 21 เม.ย.
โฆษกพันธมิตรฯ เผย แกนนำเตรียมหารือ-พร้อมแถลงจุดยืน 18 เม.ย. นี้ที่บ้านพระอาทิตย์ ปัดไม่เกี่ยวกับกลุ่ม บวร ยสินทร ที่เตรียมชุมนุม 21 เม.ย. ที่สโมสรทหารบกวันนี้ (17 เม.ย.) นายปานเทพ พัวพงษ์พันธ์ โฆษกพันธมิตรประชาชนเพื่อประชาธิปไตย ได้โพสต์สถานะในเฟซบุคว่า จากสถานการณ์บ้านเมืองที่เห็นและเป็นอยู่ แกนนำพันธมิตรประชาชนเพื่อประชาธิปไตยจึงให้มีการประชุมแกนนำในวันพุธที่ 18 เมษายน พ.ศ.2555 ณ บ้านพระอาทิตย์ แถลงข่าวเวลา 10.00 น. จึงเรียนให้ทุกท่านทราบและขอเชิญผู้สื่อข่าวทุกค่ายเข้าร่วมซักถามการแถลงข่าวในวันและเวลาดังกล่าวมา ณ โอกาสนี้ครับและต่อมาได้โพสต์สถานะเพิ่มว่า ตามที่มีการอ้างว่าพันธมิตรประชาขนเพื่อประชาธิปไตยจะเข้าร่วมงานชุมนุมหรือประชุมเสวนาในวันที่ 21 เมษายน พ.ศ. 2555 ที่หอประชุมสโมสรทหารบกร่วมกับกลุ่มประชาชนกลุ่มหนึ่งนั้น ขอเรียนให้ทราบว่าเรื่องดังกล่าวแกนนำพันธมิตรฯขอปฏิเสธว่าไม่ได้เข้าร่วมและไม่ได้เกี่ยวข้องๆ ใดกับกิจกรรมดังกล่าวแต่ประการใด จึงเรียนมาเพื่อทราบครับสำหรับการชุมนุมในวันที่ วันที่ 21 เม.ย. ทีสโมสรทหารบกนั้น เป็นการจัดกิจกรรมภายใต้ชื่อ ประชุมรัฐสภามหาชน เรียกคืนอำนาจจากนักการเมืองเนรคุณแผ่นดิน โดยมีนายบวร ยสินทร อดีตคนเดือนตุลาและแกนนำเครือข่ายราษฎรอาสาปกป้องสถาบันเป็นแกนนำการชุมนุม โดยเป็นไปเพื่อคัดค้านการแก้ไขรัฐธรรมนูญของรัฐสภา
โฆษกพันธมิตรฯ เผย แกนนำเตรียมหารือ-พร้อมแถลงจุดยืน 18 เม.ย. นี้ที่บ้านพระอาทิตย์ ปัดไม่เกี่ยวกับกลุ่ม บวร ยสินทร ที่เตรียมชุมนุม 21 เม.ย. ที่สโมสรทหารบก วันนี้ (17 เม.ย.) นายปานเทพ พัวพงษ์พันธ์
การคัดค้านการแก้ไขรัฐธรรมนูญ,บวร ยสินทร,ปานเทพ พัวพงษ์พันธ์,พันธมิตรประชาชนเพื่อประชาธิปไตย,เครือข่ายราษฎรอาสาปกป้องสถาบัน